ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ

О НАЦРТУ ЗАКОНА О СОЛИДАРНОМ ПРЕДУЗЕТНИШТВУ

Министарство за рад, запошљавање, борачка и социјална питања позива заинтересоване грађане, као и и стручну јавност да се упознају са текстом Нацрта закона о солидарном предузетништву и да дају своје коментаре, сугестије и предлоге.

Јавна расправа о Нацрту закона о солидарном предузетништву одржаће се у периоду од 25. новембра до 16. децембра 2021. године.

Програм јавне расправе о Нацрту закона, са Нацртом закона и прилозима утврђеним Пословником Владе објављује се на интернет страници Министарства за рад, запошљавање, борачка и социјална питања и порталу е-управе.

Текст Нацрта закона биће представљен на округлим столовима у следећим градовима:

- Нишу, 1. децембра 2021. године, у периоду од 12,00 до 13,30 часова, ул. Добричка 2;

- Новом Саду, 3. децембра 2021. године, у периоду од 12,00 до 13,30 часова, ул. Народног фронта 10;

- Београду, 15. децембра 2021. године, у периоду 12,00 до 13,30 часова, ул. Ресавска 15.

Предлози, сугестије, иницијативе и коментари, достављају се Министарству за рад, запошљавање, борачка и социјална питања путем електронске поште на e-mail адресe: rad.zaposljavanje@minrzs.gov.rs или поштом на адресу: Министарство за рад, запошљавање, борачка и социјална питања, Београд, Немањина 22-24, са назнаком: „За јавну расправу о Нацрту закона о солидарном предузетништву”.